Up-64/95
Natisni
Opravilna št.:
Up-64/95
Datum odločitve:
20. 6. 1995
ECLI:
ECLI:SI:USRS:1995:Up.64.95
Akt:
Ustavna pritožba zoper sodbo Višjega sodišča v Ljubljani opr.št.II Cp 1539/94 z dne 23.2.1995,

Sodba Temeljnega sodišča v Ljubljani, Enote v Ljubljani opr.št.V P 672/91 z dne 14.4.1994

Sklep Vrhovnega sodišča RS opr.št.II Ips 100/91 z dne 27.9.1991
Izrek:
Ustavna pritožba zoper sodbo Višjega sodišča v Ljubljani, zoper sodbo Temeljnega sodišča v Ljubljani, Enote v Ljubljani in zoper sklep Vrhovnega sodišča RS s e z a v r ž e.
Evidenčni stavek:
Ustavna pritožba se lahko vloži šele po tem ko so izčrpana vsa pravna sredstva, med katera sodi tudi revizija.
82. čl. Zakona o ustavnem sodišču dovoljuje ustavno pritožbo samo zoper posamične akte, izdane po uveljavitvi ustave, to je po 23/12-1991, sicer je vložena ustavna pritožba nedovoljena in jo ustavno sodišče zavrže.
Geslo:
Izčrpana pravna sredstva kot pogoj za vložitev ustavne pritožbe. Rok za vložitev ustavne pritožbe po 82. čl. Zakona o ustavnem sodišču.
Pravna podlaga:
Zakon o ustvnem sodišču, 82., 51., 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
4. 5. 1995
Vrsta odločitve:
sklep
Vrsta rešitve:
zavrženje
Dokument:
US17488
Up-64/95
20/6-1995
S K L E P
Ustavno sodišče je v postopku za preizkus ustavne pritožbe, na seji senata dne 20/6-1995
s k l e n i l o:
Ustavna pritožba zoper sodbo Višjega sodišča v Ljubljani opr. št. II Cp 1539/94 z dne 23.2.1995, zoper sodbo Temeljnega sodišča v Ljubljani, Enote v Ljubljani opr.št.V P 672/91 z dne 14.4.1994 in zoper sklep Vrhovnega sodišča RS opr.št.II Ips 100/91 z dne 27.9.1991 s e z a v r ž e.
O b r a z l o ž i t e v :
Vrhovno sodišče RS je z izpodbijanim sklepom razveljavilo sodbi sodišča prve in druge stopnje, izdani v pravdni zadevi tožeče stranke - pritožnika zaradi ugotovitve skupnega premoženja in izstavitve zemljiškoknjižne listine, zadevo pa vrnilo v ponovno sojenje sodišču prve stopnje. Izpodbijani sodbi Temeljnega in Višjega sodišča v Ljubljani sta bili izdani v ponovljenem postopku, ki se je vodil pod opr.št. V P 672/91.
Pritožnik izpodbija sodne odločbe zaradi kršitev določb Ustave, ki se nanašajo na človekove pravice in temeljne svoboščine in tistih, ki so vsebovane v 2. in 67.členu ustave. V svoji vlogi med drugim navaja, da je zoper izpodbijano sodbo Višjega sodišča dne 12.4.1995 vložil revizijo na Vrhovno sodišče RS.
Ustavna pritožba je v delu, ki se nanaša na odločbo Vrhovnega sodišča, nedovoljena, v delu, ki se nanaša na sodbi temeljnega in višjega sodišča pa preuranjena.
Iz podatkov v spisu je namreč razvidno, da je bila izpodbijana odločba Vrhovnega sodišča izdana 27/9-1991. Ker dovoljuje 82. člen Zakona o Ustavnem sodišču (Uradni list RS, št. 15/94) ustavno pritožbo samo zoper posamične akte, izdane po uveljavitvi Ustave, to je po 23/12-1991, je vložena ustavna pritožba nedovoljena in jo je bilo potrebno kot tako zavreči.
Ustavna pritožba zoper sodbi, izdani v pravdni zadevi V P 672/91 pa je preuranjena, ker Vrhovno sodišče še ni odločalo o reviziji, ki jo je vložil pritožnik kot izredno pravno sredstvo zoper sodbo Višjega sodišča. Po določbi prvega odstavka 51. člena Zakona o Ustavnem sodišču se namreč ustavna pritožba lahko vloži šele potem, ko so izčrpana vsa pravna sredstva, med katera sodi tudi revizija. V skladu z navedenim je Ustavno sodišče zavrglo ustavno pritožbo tudi v delu, ki se nanaša na izpodbijani sodbi Temeljnega in Višjega sodišča.
Ustavno sodišče je sprejelo ta sklep na podlagi prvega odstavka 55. člena Zakona o Ustavnem sodišču (Uradni list RS, št. 15/94) v senatu, ki so ga sestavljali: predsednik senata mag. Janez Snoj in člana Franc Testen in dr. Lojze Ude.
Predsednik senata:
mag. Janez Snoj